双调・蟾宫曲
作者：奥敦周卿
朝代：元

paragraphs: 西山雨退云收，缥缈楼台，隐隐汀洲。
湖水湖烟，画船款棹，妙舞轻讴。
野猿搦丹青画手，沙鸥看皓齿明眸。
阆苑神州，谢安曾游。
更比东山，倒大风流。
西湖烟水茫茫，百顷风潭，十里荷香。
宜雨宜晴，宜西施淡抹浓妆。
尾尾相衔画舫，尽欢声无日不笙簧。
春暖花香，岁稔时康。
真乃上有天堂，下有苏杭。
套数。